text: Brand i affaldsskur i Vejle i nat
  28 december 2011 kl. 12.19
  En voldsom brand hærgede kort efter midnat et affaldsskur i Grejsdalen ved Vejle.
  Politiet oplyser, at ilden er opstået i en  container, men der er ikke mistanke om en påsat brand.
  Årsagen er formentlig et cigaretskod eller noget aske. 
  Skuret ligger tæt ved beboelse, men det lykkedes brandvæsenet at slukke ilden, inden den bredte sig.
  